Inga Heamägi

Inga Heamägi (sündinud 1. juuni 1961 Viljandis) on eesti graafikakunstnik.

Elulugu 
Ta on sündinud Tallinnas ning 1988. aastal lõpetanud Eesti NSV Riikliku Kunstiinstituudi, kus ta sai diplomi vabagraafika erialal. 

Aastast 1993 on ta Eesti Vabagraafikute Ühenduse ja Eesti Kunstnike Liidu liige. 1999–2002 oli ta Eesti Vabagraafikute Ühenduse juhatuse liige ning alates 2012 juhatuse esimees. 

Aastatel 1997–2004 töötas ta reklaamibüroodes Laks & KO, Inorek & Grey. 

Aastatel 2003–2005 töötas ta Eesti Kunstiakadeemias litograafia, vabagraafika ja kompositsiooni õppejõuna, 2006–2009 oli joonistamise õppejõud. 

2009. aastast on ta vabakutseline kunstnik.

Looming 
Ta loomingut läbivad elujaatus ja kergus, ta on võimeline kasutama vanema kunsti eeskujusid lihtsalt ja veenvalt. Kui Inga Heamägi on valiku ees, kas kujutada motiivi objektiivselt või nii, nagu vanas kunstis, valib ta viimase. Eriti veel, kui teema on martüürium, mille objektiivsel kujutamisel võib õudus varjutada pühaduse. Ortodoksne kunst on alati rõhutanud pühadust ja ilu, taan­danud õuduse ja koleduse. See sobib ka Inga Heamäe meelelaadiga. Isikunäitustega esinenud Eestis, Lätis, Soomes. Osalenud rahvusvahelistel näitustel Prantsusmaal, Suurbritannias, Saksamaal, Poolas, Bulgaarias, Sloveenias, Leedus, Lätis, Itaalias, Egiptuses, Indias, Tais, Venemaal.

Näitus "Kokkumäng" 
"Kokkumäng" oli Eesti-Läti graafikanäitus Evald Okase muuseumis Haapsalus 6. augustist kuni 31. augustini 2013. Kuraatorid Inga Heamägi (Eesti) ja Dārta Hofmane (Läti).Näituse kuraator Inga Heamägi rääkis, et Eesti-Läti graafikute ühisnäituse idee põhines koosmängimise rõõmul ja sellest johtuvalt lapselikult siirast soovist aru saada nii enda kui ka vastase tugevatest ja nõrkadest külgedest, õppida juurde uusi võtteid, jagada kogemusi ja lahkuda sõpradena. Kokkumängu teine, sügavam tähendus oli kunstniku ja tema poolt loodava töö vaheline koosmäng, teose ja vaataja vaheline koosmäng ja lõpuks kunstnike omavaheline koosmäng, lisas ta.

Isikunäitused 
Viinistu Kunstikeskus (2011)
Café Peterson, Tallinn (2011)
Viimsi Püha Jaakobi kirik (2009)
Maxit Estonia AS, Tallinn (2008)
Riigikogu kunstisaal, Tallinn (2008)
Jõhvi Kunstikool (2007)
Kuressaare piiskopilinnuse galerii (2007)
Tampere maja, Tartu (2006)
Art Café, Rakvere (2006)
Eesti Litograafiakeskus, Pärnu (2006)
Haus Galerii, Tallinn (2005)
Kunsti ja Ajaloo Muuseum, Cēsis, Läti (2001)
Tallinna Kunstihoone galerii (2000)
Hansa galerii, Kuressaare (1998)
Tabasalu Gümnaasium (1997)
Rapla Kultuurikeskus (1997)
Cafe Logo, Jyväskülä, Soome (1996)
A. H. Tammsaare muuseum, Tallinn (1996)
Draakoni galerii, Tallinn (1995)
Atelje-Bar (Hotel Torni), Helsingi, Soome (1993)

Tunnustus 
5th INTERNATIONAL LATGALE GRAPHIC SYMPOSIUM. Mark Rothko Kunstikeskus, Daugavpils, Läti (2016)
III Rahvusvaheline Graafikanäitus "Арт-линия". Minsk, Valgevene – diplom (2010)
Rahvusvaheline kunstifestival "Terra Nova". Minsk, Valgevene – diplom (2009)
1. Rahvusvaheline joonistustriennaal "Manu Propria". Tallinn – diplom (2009)
"Iluraam – raami ilu" kujundus Adamson-Ericu muuseumis – “Suur muuseumirott” aasta 2008 parima näituse eest (2008)
Vabagraafikute Ühenduse preemia – aasta graafik 2005 (2005)
Väinö Tannerin Säätio stipendium, september–oktoober 2004. Mazzano Romano, Itaalia (2004)
XI Rahvusvahelise graafika ja joonistuste biennaal. Taiwan – auhind graafilise töö "It’s absolutely -----s-ick!" eest (2003)
Jytlandi stipendium eesti graafikutele, oktoober 2000. Hjørringi graafikatöökoda, Taani (2000)
XI Rahvusvaheline Graafika Triennaal. Tallinn – Paletti Eesti AS preemia (1998)
Dreiskau-Muckern, Saksamaa – stipendium (1994) 
III Rahvusvaheline Miniprint Triennaal. Chamalieres, Auvergne, Prantsusmaa – aukiri (1991)

Viited 

Eesti graafikud
Eesti Kunstiakadeemia õppejõud
Eesti Kunstiakadeemia vilistlased
Sündinud 1961